Нұрғали Досымбекұлы — Қазақстан Энциклопедиясы
"Нұрғали Досымбекұлы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Нұрғали Досымбекұлы — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Нұрғали Досымбекұлы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 274
TEXT: Қазақстан Энциклопедиясы Нұрғали Досымбекұлы 1975 жылы 27 ақпанда Шымкент облысы Жетісай ауданы Ленин атындағы кеңшарында туған. Қазақ. Әкесі - Тұрлыбеков Досымбек, мал дәрігері болып жұмыс істеген. Анасы - Жүнісова Ұлқия, үй шаруасымен айналысқан. Мұхтар Әуезов атындағы Оңтүстік гуманитарлық университетінің мәдени-игілік қызметі факультетін бітірген, оқытушы, орындаушыаспапшы, оркестрдің және ұлттық аспаптар ансамблінің жетекшісі. Қазақ және орыс тілдерін меңгерген. Нұр Отан ХДП мүшесі. 1996 жылдан - Қожа Ахмет Йассауи атындағы Халықаралық қазақ-түрік университетінде оқытушы. 1999 жылдан - Мемлекеттік филармонияның әртіс-вокалисі. 2005 жылдан бері - Астана қаласы Мемлекеттік филармониясының классикалық және эстрадалық вокал бөлімінің көркемдік жетекшісі. 2006 жылдан - қазақ ұлттық музыка академиясының «Өнер эстрадасы» кафедрасының эстрада вокалы оқытушысы. «Жас қанат» республикалық жас орындаушылар конкурсы 2-ші сыйлығының, Ш. Қалдаяқов атындағы «Менің Қазақстаным» халықаралық фестивалі 1-ші сыйлығының, «Жаһан дала» және «Звезды белого месяца» халықаралық конкурстары 1-ші сыйлығының, Қазақстанның Жастар одағы сыйлығының, «Астана - KZ» халықаралық конкурсы 1-ші сыйлығының, «Песня огня» халықаралық этникалық эстрада конкурсы 3-ші сыйлығының, «Чешме» халықаралық конкурсы 2-ші сыйлығының, «Восточный базар» халықаралық фестивалі 2-ші сыйлығының, «Rzeszow Carpathia Festival» халықаралық конкурсының лауреаты. «Шабыт» халықаралық шығармашылық жастар фестивалі, «Урал моно» халықаралық түрік тілді ұлттар фестивалі, «Бриллианты России» халықаралық конкурсы гранпри иегері. Алматы қаласы әкімінен ұлттық дәстүрлерді сақтағаны үшін «Алтын қобыз» арнайы сыйлығымен марапатталған. «Азия дауысы» халықаралық фестивалінің, «Ыстықкөл» халықаралық фестивалінің дипломанты. «Золотой шлягер» халықаралық конкурсының «¥лттық дәстүрлерді сақтағаны үшін» арнайы дипломының иегері. Діни көзқарасы - ислам. Саяси қайраткер ретіндегі идеалы - Н. Ә. Қазақстанның болашағы туралы болжамы - «Ойдағыдай дамып келе жатқан мемлекет». Хоббиі - футбол. Сүйіп оқитын әдебиеті - Қазақстандық авторлардың шығармалары. Үйленген. Жүбайы - Тұрлыбекова Ботагөз Серікқызы, «Шалқыма» ұлттық би ансамбілінің солисі. Қыздары -Досымбекова Назым Нұрғалиқызы, Досымбек Ақұлпа Нұрғалиқызы. Қазақстан Республикасында кімнің кім екені. Екі томдық анықтамалық
